Найбольшую колькасць артэфактаў удалося знайсці падчас рыцця катлавану пад фундамент новага дома, а таксама пры пракладцы траншэй на плошчы Юбілейнай. Відавочна, што стары горад канцэнтраваўся ў гэтым месцы, таму і прадметы ўжытку сустракаюцца тут найбольш часта. Будаўнікі вядуць работы асцярожна – яны папярэджаны аб магчымым з’яўленні каштоўных артэфактаў. Такім чынам яны “зачапілі” смеццевую яму ХІV стагоддзя, дзе і знойдзена пераважная частка старажытных рэчаў, у тым ліку біты керамічны посуд і манеты.